શહેરમાંથી બનાવવામાં આવેલા ડોમિસાઇલ સર્ટિફિકેટની ચકાસણી બાદ હવે મેડિકલ ફેકલ્ટીમાં પ્રવેશ મેળવનાર 615 વિદ્યાર્થીઓના સર્ટિફિકેટનું રિ-વેરિફિકેશન કરવામાં આવશે. મેડિકલ ફેકલ્ટીમાં પ્રવેશ મેળવવા માટે ફરજિયાત ડોમિસાઇલના બોગસ સર્ટિફિકેટ બનાવવાનું કૌભાંડ બહાર આવ્યું હતું. જેમાં પ્રાંત અધિકારીની આગેવાનીમાં બનાવેલી ટીમે ત્રણ તબક્કામાં શહેરમાંથી ઇસ્યુ કરવામાં આવેલા ડોમિસાઇલ સર્ટિફિકેટની તપાસ કરવામાં આવી હતી. કેટલાક જિલ્લા બહારના સર્ટિફિકેટ નીકળ્યા હતા. હવે સરકારે મેડિકલના વિવિધ ક્ષેત્રમાં પ્રવેશ મેળનારા વિદ્યાર્થીઓમાંથી પણ કોઇના બોગસ ડોમિસાઇલ સર્ટિ હોવાની શંકા ‌વ્યક્ત કરી ને રિ વેરિફિકેશનનો આદેશ આપ્યો છે.